《己卯六月十一日书石室壁》
宋代·蒲寿宬

晏坐图画出，银屏列郡山。
几案空水接，舟楫窗窦间。
清风荡炎瘴，异趣起懦顽。
梦随白鸥去，静看飞鸟还。
夜深忽闻笛，何处明月湾。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。